4. ΠΡΟΕΔΡΙΚΟΝ ΔΙΑΤΑΓΜΑ της 7/20 Οκτ. 1934 Περί διαχειρίσεως συνιδιοκτητών μετά του Δημοσίου Δασών. Έχοντες υπ' όψει το άρθρ. 98 του Νόμ. 4173 "περί Δασικού Κώδικος "ως ετροποποιήθη υπό του άρθρ. 30 του Νόμ. 4687, την υπ' αριθ. 646/1934 γνωμοδότησιν του Συμβουλίου των Δασών προτάσει του Ημετέρου επί της Γεωργίας Υπουργού απεφασίσαμεν και διατάσσομεν. Άρθρ.1.-'Εφ' όσον το εις το Δημόσιον ανήκον μερίδιον συνιδιοκτήτου δάσους είναι έλασσον του ημίσεος του όλου η διαχείρισις του μεριδίου του Δημοσίου, εάν οι συνιδιοκτήται αυτού είναι τρεις ή ολιγώτεροι δύναται ν' ανατεθή εις τινα τούτων. Κατά προτίμησιν ανατίθεται η διαχείρισις αυτού εις τον κεκτημένον το μεγαλύτερον μερίδιον ή εις τινα των άλλων, εφ' όσον ούτος παρουσιάζει σοβαρά εχέγγυα ικανότητος και καταλληλότητος προς εκμετάλλευσιν δασών, προτιμωμένου εκείνου, ο οποίος εκμεταλλεύεται ο ίδιος το μερίδιόν του απ' ευθείας και ουχί δι' ενοικιαστού. Η εκλογή του προτιμηθησομένου ανατίθεται εις τον αρμόδιον Δασάρχην. Εάν οι συνιδιοκτήται του Δημοσίου είναι πλείονες των τριών η διαχείρισις αυτού δύναται να ανατεθή εις τριμελή Επιτροπήν υποδεικνυομένην ομοφώνως υπό των συνιδιοκτητών του Δημοσίου. Εν περιπτώσει διαφωνίας μεταξύ αυτών περί της υποδείξεως των μελών της Επιτροπής, τα μέλη αυτής υποδεικνύονται υπό των απολύτως ή σχετικώς πλειοψηφούντων εις μερίδια υποδεικνύοντα υπό των απολύτως ή σχετικώς πλειοψηφούντων εις μερίδια συνιδιοκτητών. Εν η περιπτώσει οι συνιδιοκτήται εκμεταλλεύονται τα μερίδιά των δι' ενός ή πλειόνων ενοικιαστών από κοινού ή κατ' απόλυτον πλειοψηφίαν μεριδίων, δύναται να ανατεθή η διαχείρισις και των μεριδίων του Δημοσίου εις τους ιδίους ενοικιαστάς. Άρθρ.2.-Δεν έχουσιν εφαρμογήν τ' ανωτέρω επί εκμισθωμένων ήδη παρά των συνιδιοκτητών του Δημοσίου δασών, μέχρι λήξεως της ισχύος των μισθώσεων. Άρθρ.3.-Το εις το Δημόσιον αναλογούν μίσθωμα δια τα εκ του μεριδίου του υλοτομούμενα δασικά προϊόντα εν ουδεμιά περιπτώσει δύναται να είναι έλασσον του υπό εκάστοτε πίνακος διατιμήσεως καθοριζομένου τοιούτου, βεβαιούται δε και εισπράττεται συγχρόνως με το δικαίωμα των προς υλοτομίαν δασικών προϊόντων των άλλων μεριδίων κατά την έκδοσιν των σχετικών αδειών. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 